COMEMORARE ALEXANDRU MACEDONSKI (14.03.1854 – 24.11.1920)

COMEMORARE ALEXANDRU MACEDONSKI

(14.03.1854 – 24.11.1920)

Duminică, 12 noiembrie, a fost oficiată la biserica „Miron Patriarhul” din Bucureşti slujba de pomenire a poetului rondelurilor Alexandru Macedonski. Părintele Gheorghe Neagoe, cu binecunoscutul său har, având la bază mesajul divin, ca întotdeauna după predica sa excepțională rostită din pericopa evanghelică a duminicii respective, a realizat pomenirea cu tot tipicul unei asemenea manifestări, colivă, vin, prosoape, însoţită de slujba dedicată marelui poet, împreună cu preoții colegi.

Despre viaţa şi opera lui Alexandru Macedonski a vorbit doamna profesor Floarea Necşoiu, prin expunerea sa deosebit de documentată atrăgând interesul dar şi curiozitatea a peste 200 de enoriaşi. Punctează pe scurt câteva idei legate de opra literară a celui pomenit, din volumele de poezii Prima verba, Poema rondelurilor, iar pe larg din ciclul Nopţilor – noapte de ianuarie ori noapte de decembrie.

Pe lângă cei amintiţi au participat scriitori ori poeţi consacraţi precum: Ion Raţiu, Elisabeta Iosif, Ioana Stuparu, Rodica Subţirelu, Florin Grigoriu, Paula Romanescu, Geo Călugăru, Miron Manega, Mihai Costin, Vasilica Ilie, dr. Elena Armenescu, Victoria Milescu, Ana Carina Garaș, violonista Grațiela Marineață, Rodica Elena Lupu, arhitect Constantin Sinescu etc.

Din partea Fundaţiei Literar-Istorice „Stoika” au participat preşedintele Florian Laurenţiu Stoica şi Cristian Baicu.

Cu această ocazie au fost distribuite în mod gratuit câteva zeci de reviste „Independenţa Română – Independenţa prin cultură”, în care a fost prezentată pe larg viaţa şi opera celui comemorat.

În încheiere, Florian Laurenţiu Stoica a citit o poezie din creaţie proprie dedicată preotului Gheorghe Neagoe, cel care este sufletul manifestărilor culturale organizate lună de lună în cadrul bisericii la sfârşitul slujbelor, meritând cu prisosință respectul și dragostea noastră, pentru tot ceea ce face.

FILS

Contents